கடந்த சில வாரங்களாக கலெக்டர் அலுவலகத்தின் 2 கட்டிடங்களிலும் 20-க்கும் மேற்பட்ட இடங்களில் தேனீக்கள் பெரிய அளவிலான கூடுகள் கட்டியிருந்தன. இந்த கூடுகளில் இருந்த தேனீக்கள் அந்த பகுதியிலேயே சுற்றிச்சுற்றி மொய்த்தன. அலுவலகத்தின் கதவு ஜன்னல்களை ஊழியர்கள் திறக்கும்போது தேனீக்கள் கொட்டியதில் பலர் காயமடைந்தனர். கலெக்டர் அலுவலகத்துக்குள் சுற்றித்திரியும் குரங்குகளும் திடீரென தேன் கூட்டை கலைத்து விடுவதால் அதிலிருந்த தேனீக்கள் படையெடுத்து கொட்டியதிலும் பலர் அவதிப்பட்டனர்.